1978-чу шеран аьхка Италехь ялх бер, девдда, шайн юьртана юххехь болчу гунна тIе довлу, хьалха дIа мила кхочу а хьожуш. ТIаьххьара кхочу Микеле. Кхечара аьлларг дан деза цо, ша эшар бахьана долуш. Церан тIедиллар кхочушдеш, лаьттахь даьккхина орана тIеIоттало и, тIехула гоьнаций, гIашций къайладаьккхина долу. Цу чохь, шаршу юкъа а хьарчавелла, цхьа меца, боьха нийсархо караво цунна. Цунах кхералой, шена карийнарг цхьанне а дIа а ца хоуьйтуш, дIавоьду и... Мила ву и орчуьра кIант? И цига хьан виллина? ХIунда латтаво и цу чохь?.. Иштта хаттарш хIиттаден Микеле шен юьртахойх а, шен цIерачарах а шекволу.